Niels Lan Doky
Store norske leksikon,Kunst og estetikk,Musikk,Jazz,Nordiske jazzutøvere og -ensembler, 1980 til idag
Niels Lan Doky er en dansk-vietnamesisk jazzmusiker, pianist og komponist. Han er utdannet ved Berklee College of Music i Boston. Doky har samarbeidet med blant andre Joe Henderson, Clark Terry, og John Scofield.
Sammen med sin bror, bassisten Chris Minh Doky, har han i perioder ledet gruppen Doky Brothers, som blant annet har gitt ut Doky Brothers 2 (1997). I 1995 deltok han på jazzsangeren Cæcilie Norbys selvtitulerte debut utgitt på velrenommerte Blue Note. Av album under eget navn kan nevnes Target (1987), en trioutgivelse med bassisten Niels-Henning Ørsted Pedersen og trommeslageren Jack DeJohnette, Misty (1994), Niels Lan Doky (1998) og The Look of Love (2003). I 2011 gav han ut albumet Human Bahviour, hvor han tolker komposisjoner av Björk (tittelsporet), Coldplay, Johan Sebastian Bach og George Gershwin. Les mer i Store norske leksikon Chris Minh Doky jazz